«Ақтам орта мектебі мектепке дейінгі шағын орталығымен »  КММ

Үздік информатик – 2015

Имамниязова Селимам
Информатика пәнінің мұғалімі

Сайыс тақырыбы: «Үздік информатик – 2015»
Сайыс мақсаты: 
Білімділік: оқушылардың өткен тақырыптар бойынша алған білімдерін тиянақтау, жүйелеу, жалпылау, бекіту.
Дамытушылық: Пәнге деген қызығушылықтарын арттыру, белсенділіктерін дамыту, өзара көмектесу, топпен жұмыс істей білу қабілеттерін дамыту. Шығармашылық қабілеттерін арттыру.
Тәрбиелік: Сайыста жауапкершілікке, шапшаңдыққа, тиянақтылыққа баулу, ақпараттық мәдениетке тәрбиелеу.
Көрнекілігі: Қанатты сөздер, көрнекіліктер, компьютер және интерактивті тақта
Сайыс кезеңдері:
«Таныстыру» 
«Кім тапқыр?» 
«Суреттегі сөздер»  
«Жеті жұмбақ»
«Адасқан әріптер». 
«Мықты болсаң…» 
«Өнерпаз болсаң»        
Қорытынды
Жүргізуші:   
Информатика болашаққа бастайды,
Келешекке білім қуған жастарды.
Қадам басып 21 – ші  ғасырға,
Барлық әлем  жаңалығын тастайды.
Нұрлы үмітпен арқалаған арқаға,
Жан сәулесін тарататын баршаға.
Шын пейілмен құрметімізді көрсетіп,
«Үздік информатик – 2015» сайысына кеп тұрған  сайыскерлерді шақырайық ортағa.
- Құрметті ұстаздар мен оқушылар! «Үздік информатик – 2015» сайысына қош келдіңіздер!
   Кешімізді бастамас бұрын әділқазылар алқасын 
- Бүгінгі сайысқа қатысқалы отырған екі топты қол соғып қарсы алайық.
Бас иіп топ алдында шығатын
Сәлемдесу парызы әрбір жастың
Білімдерін паш етер сайыскерлер
Сәті келіп қалғандай танысатын, – дегендей сайысымыздың 1 – ші  кезеңі «Таныстыру» бастайық! 
 Сөз кезегін « Антивирус » және « Вирус » топтарына береміз. (Әр топ өз тобының атын, ұранын, топ басшысын, мүшелерін таныстырады)
Білімнің ұшқырлығын танып сен,
Асып тасып, асықпа, қалыспа сен
Уақыт деген зымырап, зулап жатыр
Тапқырлық пен шапшаңдық бұл сайыста керек екен – дей отыра келесі кезеңді бастайық.
2-ші кезеңі «Кім тапқыр?» 
   Мұнда әр ойыншы бір – бірден әріп таңдап алады, сұрақ қойылғанда сол әріптен басталатын жауап беру керек. 
1 топқа сұрақтар:
1. Интернет не үшін керек?
2. Компьютердің бағасы қанша?
3. Компьютер алдында қалай отыру керек?
4. Интерактивті тақтада жұмыс істей аласың ба? 
5. Вирусты қалай жояды?
2 топқа сұрақтар
1. Компьютер не үшін қажет?
2. Принтердің бояуы бітсе не істейсің?
3. Ноутбук сатып алғың келе ме?
4. Интернеттен не іздейсің?
5. Агентте кімге хат жазасың?
Білім деген биік шың,
Бақытқа сені жеткізер.
Білім деген ақылшың,
Қиындықтан өткізер, деп отырып келесі кезеңді бастаймыз
  3-ші кезеңі «Суреттегі сөздер»  
   Бұл кезеңде әр бір топ басшы берілген суреттерді  өз тобының мүшелеріне жасырады. Топ  мүшелері  жауап береді. Жауабын таппаса келесі топ жауап беруге болады.
1 топқа мынадай суреттер жеке – жеке  көрсетіледі: жүйелі блок, қапшық, кактус, құлақшын, жүзім, хат, модем, электр тогы, қарындаш, әділ – қазылар  суреті, колонка, калькулятор, процессор.
2 топқа мынадай суреттер жеке – жеке  көрсетіледі: сағат, компакт – диск, мұғалім, маус, үй тапсырмасын орындап отырған қыз, сканер, доп, принтер, алма, фотоаппарат, монитор, кітап.
Ойын толқын жатқанда асып – тасып , 
Біреу мығым, біреулер шалыс басып.
Бұл ойыннан өтеді ғұлама ойлар,
Жеңсең де, жеңілсең де қалма жасып,  – дей отырып, сайымыздың келесі бөлімін бастаймыз.
4 - кезең.  «Жеті жұмбақ»
   Бұл кезеңнің шарты бойынша жеті жұмбақ жасырылады. Әрбір жұмбақты дұрыс шешкен топқа 1 ұпайдан беріліп отырады. Шеше алмаса жұмбақ келесі топқа беріледі. Үш топ та шеше алмаса ұпай берілмейді. 
1. Бұтақ орнында мың бір инесі
Компьютер жаны мекені (кактус)
2. Кемірушіге ұқсайды сырт бейнесі,
Түсі оның сұр, құйрығы ұзын
Ойланып, білгіш болсаң жауап берші (тышқан)
3. Ақпарларды қағазға шығарады,
Бұл құрылғы қалай деп аталады? (принтер)
4. Экранның бетінде оның тұрағы,
Қашан болсын жыпылықтап тұрады (меңзер)
5. Төртбұрышты әйнек,
Тұнып тұрған әлек (манитор)
6. Ұзынтұра  Жалқаубек,
Тұрмай  ылғи  жатады.
Қозғала  қалса  артынан,
Ешбір  белгі  қалмайды. (бос  орын) 
7. Тетігін  бассаң  алаңсыз
Жазады  қалам,  қағазсыз.   (компьютер)
«Жарыс заңы ежелден,
Жеңімпазды анықтау.
Жеңімпаз болу шарты сол
Еңбектену жалықпау» -  дей отырып келесі бөлімді бастаймыз 
5 – кезең  «Адасқан әріптер». Бұл турда оқушыларға әріп орындары ауысып кеткен сөздер беріледі. Әр топ әріптерді орындарына қою арқылы компьютер құрылғыларының аттары мен информатика пәніне қатысты термин сөздер шығару керек. Әр дұрыс жауапқа 10 ұпайдан беріледі(ал орындау уақыты 1минут) Топтарға 6 сұрақтан берілген.
І топ:
1. РЕТЬЮПОМК  -  компьютер
2. ВРЕДАЙР - драйвер
3. ДЕМОМ - модем
4. ЛАЙФ - файл
5. РОТИНОМ – монитор
6. АТЕКИСД - дискета
ІІ топ:
1. НИРПЕРТ - принтер
2. ЧЕСВИНТЕР - винчестер
3. КРАСЕН - сканер
4. АНИШ - шина
5. СОРЕСЦПРО - процессор
6. ТОРП - порт
Ғылымның сырын ұғына,
Шығыңдар білім шыңына.
Ұқыптылық пен зеректік,
Жеткізер сіздердей өренді
Жеңістің мынау шыңына, дей отырып келесі кезеңімізді бастаймыз.
6-ші кезеңі «Мықты болсаң…» 
Тақтада ұпай сандары жазылған ұяшықтарды таңдау.
5 ұпай – экранда жақтаулармен шектелген төртбұрышты аймақ
5 ұпай – Caps Lock пернесінің қызметі?
5 ұпай – ақпараттың өлшем бірліктерін ата?
10 ұпай – Операциялық жүйе қызметі?
10 ұпай – Бейне сұрақ: «Ақпарат» сөзі қандай тілден шыққан, мағынасы нені білдіреді?
10 ұпай – Microsoft фирмасын құрған адам?
20 ұпай – адам мен компьютер арасындағы байланыс?
20 ұпай – Бейне сұрақ: «Абак» деген не?
20 ұпай – Мультимедиа деген не?
 Шындап тұрған шынардай арманы бар,
Өнерлерін көрсетсін ұл мен қыздар
«Өнерпаз болсаң» кезеңіне келіп жеттік,
Ойлантып отырғанды таң қалдырар, - деп келесі кезеңге көшейік.
7-ші кезеңі «Өнерпаз болсаң»        
Әр топ өз өнерлерін көрсетеді.
Жетпесіңе жеткізген,
Қызықты уақыт өткізген
Бар ғылымды сыйдырып
Білетіні көп бізден
Жаңалықтың жаршысы
Жұртты елең еткізген
Информатикаға мың алғыс! – деп, әділқазылар алқасына сөз береміз.
Қорытынды
Әділқазыларға сөз беру. Жеңген топты анықтау. Марапаттау.
 Ойын толқын жатқандай асып, тасып,
Біреу мығым, біреулер шалыс басып
Бұл ойыннан өтеді ғұлама ойлар,
Жеңсең де, жеңілсең де қалма жасып, – дей отыра бүгінгі сайысымызды аяқтаймыз.